stanford-oval/wikipedia huggingface dataset:
Wish You Were Here Tour
Kiertuepäivät

| Päivä> Pohjois-Amerikka | Kaupunki> Pohjois-Amerikka | Maa> Pohjois-Amerikka | Tapahtumapaikka> Pohjois-Amerikka |
| --- | --- | --- | --- |
| 8. huhtikuuta 1975 | Vancouver, Brittiläinen Kolumbia | Kanada | Pacific Coliseum |
| 10. huhtikuuta 1975 | Seattle, Washington | Yhdysvallat | Seattle Center Coliseum |
| 12. huhtikuuta 1975 | Daly City | Yhdysvallat | Cow Palace |
| 13. huhtikuuta 1975 | Daly City | Yhdysvallat | Cow Palace |
| 17. huhtikuuta 1975 | Denver, Colorado | Yhdysvallat | Denver Coliseum |
| 19. huhtikuuta 1975 | Tucson, Arizona | Yhdysvallat | Tucson Convention Center |
| 20. huhtikuuta 1975 | Tempe, Arizona | Yhdysvallat | ASU Activity Center |
| 21. huhtikuuta 1975 | San Diego, Kalifornia | Yhdysvallat | San Diego Sports Arena |
| 23. huhtikuuta 1975 | Los Angeles, Kalifornia | Yhdysvallat | Los Angeles Memorial Sports Arena |
| 24. huhtikuuta 1975 | Los Angeles, Kalifornia | Yhdysvallat | Los Angeles Memorial Sports Arena |
| 25. huhtikuuta 1975 | Los Angeles, Kalifornia | Yhdysvallat | Los Angeles Memorial Sports Arena |
| 26. huhtikuuta 1975 | Los Angeles, Kalifornia | Yhdysvallat | Los Angeles Memorial Sports Arena |
| 27. huhtikuuta 1975 | Los Angeles, Kalifornia | Yhdysvallat | Los Angeles Memorial Sports Arena |
| 7. kesäkuuta 1975 | Atlanta, Georgia | Yhdysvallat | Atlanta Stadium |
| 9. kesäkuuta 1975 | Landover, Maryland | Yhdysvallat | Capital Centre |
| 10. kesäkuuta 1975 | Landover, Maryland | Yhdysvallat | Capital Centre |
| 12. kesäkuuta 1975 | Philadelphia, Pennsylvania | Yhdysvallat | The Spectrum |
| 13. kesäkuuta 1975 | Philadelphia, Pennsylvania | Yhdysvallat | The Spectrum |
| 15. kesäkuuta 1975 | Jersey City, New Jersey | Yhdysvallat | Roosevelt Stadium |
| 16. kesäkuuta 1975 | Uniondale, New York | Yhdysvallat | Nassau Coliseum |
| 17. kesäkuuta 1975 | Uniondale, New York | Yhdysvallat | Nassau Coliseum |
| 18. kesäkuuta 1975 | Boston, Massachusetts | Yhdysvallat | Boston Garden |
| 20. kesäkuuta 1975 | Pittsburgh, Pennsylvania | Yhdysvallat | Three Rivers Stadium |
| 22. kesäkuuta 1975 | Milwaukee, Wisconsin | Yhdysvallat | County Stadium |
| 23. kesäkuuta 1975 | Detroit, Michigan | Yhdysvallat | Olympia Stadium |
| 24. kesäkuuta 1975 | Detroit, Michigan | Yhdysvallat | Olympia Stadium |
| 26. kesäkuuta 1975 | Montreal, Quebec | Kanada | Autostade |
| 28. kesäkuuta 1975 | Hamilton, Ontario | Kanada | Ivor Wynne Stadium |
Eurooppa
| 5. heinäkuuta 1975 | Stevenage | Englanti | Knebworth Festival |
Muusikot

David Gilmour – laulu, kitara
Roger Waters – basso, laulu
Richard Wright – kosketinsoittimet, laulu
Nick Mason – rummut
Muusikot > Kiertuemuusikot

Dick Parry – saksofoni
The Blackberries (Venetta Fields & Carlena Williams) – taustalaulu
Kappalelista

"Raving and Drooling" (varhainen versio "Sheep")
"You've Got to Be Crazy" (varhainen versio "Dogs")
"Shine On You Crazy Diamond (Parts I-V)"
"Have a Cigar"
"Shine On You Crazy Diamond (Parts VI-IX)" (ei soitettu Milwaukee:ssa)
The Dark Side of the Moon (koko albumi)
"Echoes"
Yersinia pestis

| Yersinia pestis |
| --- | --- |
 elektronimikroskooppikuva
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Gammaproteobacteria
Lahko::  Enterobacteriales
Heimo::  Enterobacteriaceae
Suku::  Yersinia
Laji::  pestis
Kaksiosainen nimi
 Yersinia pestis  (Lehmann & Neumann, 1896) 
Infobox OKNimi-testi OK: 
Yersinia pestis on bakteeri, joka aiheuttaa ruttoa. Bakteeri lisääntyy esimerkiksi Xenopsylla cheopis -kirpun suolistossa ja muodostaa sinne tukoksen. Kun kirppu puree esimerkiksi rottaa tai ihmistä, se saman tien oksentaa imemänsä veren ja osan bakteereista takaisin haavaan tai joskus suoraan uhrin verenkiertoon, ja seurauksena on sairastuminen. Yersinia pestisin eri kannat ovat aiheuttaneet aikojen kuluessa useita ruttoepidemioita.
Yersinia pestis -bakteerin on DNA-tutkimusten perusteella arveltu alkaneen käyttää kirppuja väli-isäntinään korkeintaan 20 000 vuotta sitten, mutta sitä läheisesti muistuttavan bakteerin jäänteitä on löydetty myös 20 miljoonaa vuotta vanhasta meripihkassa säilyneestä kirpusta.
Bakteerin vanhin tunnettu kanta on löydetty ruotsalaisesta haudasta, joka on noin 4 900 vuotta vanha. Niihin aikoihin Euroopassa oli suuria asutuskeskuksia, joissa ruttokanta saattoi kehittyä.
Vuonna 2015 julkaistussa DNA-tutkimuksessa havaittiin, että Yersinia pestisillä ei vielä 5 000 vuotta sitten ollut geeniä, jota kirpun sisällä selviytyminen edellyttää.
Rutto tiedettiin tartuntataudiksi jo varhain, mutta sitä aiheuttava bakteeri löytyi vasta vuonna 1894 Hongkongiin levinneen ruttoepidemian yhteydessä. Sen löysivät toisistaan riippumatta sveitsiläinen Alexandre Yersin, japanilainen Shibasaburō Kitasato ja skotlantilainen James A. Lowson. Aluksi bakteerin nimi oli Pasteurella pestis Louis Pasteurin mukaan. Sitä kutsuttiin myös Kitasato-yersinin basilliksi.
Aiheesta muualla

Kuvia tai muita tiedostoja aiheesta Yersinia pestis Wikimedia Commonsissa
Yael Arad

| Mitalit | Mitalit | Mitalit |  |
| --- | --- | --- | --- |
|  Yael Arad |  Yael Arad |  Yael Arad |  |
Maa:   Israel
Naisten judo
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | 61 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Hamilton 1993 | 61kg |  |
|  Pronssia | Barcelona 1991 | 61 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Ateena 1993 | 61 kg |  |
|  Pronssia | Helsinki 1989 | 61 kg |  |
|  Pronssia | Praha 1991 | 61 kg |  |
Yael Arad (hepr. ‏יעל ארד‎, s. 1. toukokuuta 1967 Tel Aviv) on israelilainen judoka, kotimaansa ensimmäinen olympiamitalisti.
Arad aloitti judon harrastamisen kahdeksanvuotiaana. Laji oli tuohon aikaan Israelissa varsin tuntematon, ja harjoitusvastustajan puutteen vuoksi hän harjoitteli miesten joukkueen valmentajan ja muiden kokeneempien judokoiden kanssa. Puuttellisen rahoituksen vuoksi hän lähti sittemmin Japaniin, jossa sai asiantuntevaa valmennusta ja kehittyi judokana. Vuonna 1984 hän voitti ensimmäisen kansainvälisen turnauksensa. Hän harjoitteli uransa aikana myös Euroopassa.
Arad saavutti suurimmat menestyksensä 61 kg:n painoluokassa. Hän sai pronssia EM-kilpailuissa Helsingissä 1989 ja Prahassa 1991 sekä Barcelonan MM-kisoissa 1991. Seuraavana vuonna hän saavutti Israelin kaikkien aikojen ensimmäisen olympiamitalin oltuaan Barcelonan olympialaisissa toinen 61 kg:n sarjassa. Loppuottelu ratkesi vasta tuomariäänestyksessä ranskalaisen Cathérine Fleury-Vachonin hyväksi.
Arad voitti 61 kg:n sarjan Euroopan-mestaruuden Ateenassa 1993. Myöhemmin samana vuonna hän sai hopeaa Hamiltonin MM-kilpailuissa. Tämän jälkeen hän sijoittui vielä viidenneksi sekä Tokion MM-kilpailuissa 1995 että Atlantan olympialaisissa 1996.
Maailmancupissa Arad voitti Pariisin ja Leondingin kilpailut 1992. Lisäksi hän oli kahdesti toinen ja kolme kertaa kolmas.
Arad on työskennellyt naisurheilun kehittämiseksi. Hänet valittiin Iaraelin olympiakomitean jäseneksi 1997.
Willie Colón

| Willie Colón |
| --- | --- |

Henkilötiedot
Syntynyt: 28. huhtikuuta 1950 Bronx, New York
Ammatti:  vetopasunisti, säveltäjä, yhtyeenjohtaja, tuottaja
Muusikko
Laulukielet:  espanja
Aktiivisena:  1967
Tyylilajit:  salsa
Soittimet:  pasuuna
Levy-yhtiöt:  Futura, Fania
Aiheesta muualla
www.williecolon.com
  [ Muokkaa Wikidatassa ] [ ohje ]  
William "Willie" Anthony Colón Román (s. 28. huhtikuuta 1950 Bronx, New York) on puertoricon-yhdysvaltalainen vetopasunisti, säveltäjä, yhtyeenjohtaja, tuottaja ja poliitikko, joka on ollut yksi salsamusiikin pioneereja. Colónin albumi El Malo oli ensimmäisiä uuden newyorkilaisen tyylin edustajia ja osaltaan vaikutti latinomusiikin suosion uuteen nousuun 1970-luvulla.
Colónilla on 11 Grammy-ehdokkuuta ja yksi palkinto. Hän on myös saanut Yalen yliopiston  Chubb fellowshipin, joka on yliopiston korkein tunnustus. Vuonna 1992 Colón pyrki Yhdysvaltojen kongressiin New Yorkin 17. vaalipiiristä. Colónilla on ollut ratkaiseva rooli monien latinomuusikoiden uran edistämisessä. Muun muassa Rubén Blades ja Héctor Lavoe ovat soittaneet Colónin yhtyeessä ja hän on tuottanut useita Celia Cruzin albumeita.
Colónin ensilevytys Futura-levy-yhtiölle nauhoitettiin vuonna 1967, mutta levyä ei julkaistu yhtiön konkurssiin vuoksi. Hän siirtyi levyttämään Fanialle, jossa levyiltä El Malo ja Guisando irrotetut singlet "Jazzy" ja "I Wish I Had a Watermelon" nousivat hiteiksi. Vuonna 1978 Colón valittiin Latin New Yorkin äänestyksessä vuoden muusikoksi, tuottajaksi ja vetopasunistiksi. Kolme vuotta myöhemmin hänet valittiin jälleen vuoden muusikoksi ja albumi Fantasmas vuoden albumiksi. Albumi Canciones del Solar de los Aburridos sai puolestaan Grammy-palkinnon vuonna 1982. Rubén Bladesin kanssa tehty albumi Siembra valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
1980-luvun lopussa Willie Colón perusti nuorien muusikoiden kanssa uuden yhtyeen Legal Alienin, jonka kanssa levytti albumit  Color Americano (1990) ja Honra y Cultura (1991).
Levytykset

El Malo (1967)
The Hustler (1968)
Guisando  Doing a Job (1969)
Cosa Nuestra (1970)
Asalto Navideño (1971)
La Gran Fuga The Big Break(1971)
El Juicio (1972)
Asalto Navideño Vol.2 (1972)
Lo Mato (1973)
Crime Pays (1973)
Willie (1974)
Se Chavó el Vecindario!  There Goes the Neighborhood (1975)
The Good, The Bad & The Ugly (1976)
El Baquine de Angelitos Negros (1977)
Metiendo Mano!! (1977)
Sólo Ellos Pudieron Hacer Éste Álbum Only They Could Have Made This Album (1977)
47 MINUTES (1978)
Siembra (1978)
Solo (1979)
Doble Energía (1980)
Canciones del Solar de los Aburridos (1981)
Celia & Willie (1981)
Fantasmas (1981)
Corazón Guerrero (1982)
The Last Fight (1982)
Vigilante (1983)
Criollo (1983)
Tiempo pa' Matar (1984)
Contrabando  Especial N°5 (1985)
Los Triunfadores  The Winners (1987)
Top Secrets/Legal Alien (1989)
Color Americano (1990)
Honra y Cultura (1991)
Willie Colón & Tito Puente (1993)
Bad boys 2 (1994)
Hecho en Puerto Rico (1993)
The Best Vol. 2 (1994)
Tras la Tormenta (1995)
Y Vuelve Otra Vez!!! (1995)
Demasiado Corazón (1998)
Quien Eres (1999)
Idilio (2000)
Guerrero de Corazón (2000)
Experiencia (2004)
The Player (2007)
El Malo Vol II:Prisioneros del Mambo (2008)
Asalto Navideño Live/En Vivo (2008)
Yersinia

| Yersinia |
| --- | --- |
 Yersinia enterocolitica-bakteerikasvustoa geelissä
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Gammaproteobacteria
Lahko::  Enterobacteriales
Heimo::  Enterobacteriaceae
Suku::  Yersinia  van Loghem, 1944
Lajit
 Yersinia aldovae  Yersinia aleksiciae  Yersina bercovieri  Yersinia enterocolitica  Yersinia entomophaga  Yersinia frederiksenii  Yersinia intermedia  Yersinia kristensenii  Yersinia massiliensis  Yersinia mollaretii  Yersinia nurmii  Yersinia pekkanenii  Yersinia pestis  Yersinia philomiragia  Yersinia pseudotuberculosis  Yersinia rohdei  Yersinia ruckeri  Yersinia similis 
Katso myös
   Yersinia Wikispeciesissä   Yersinia Commonsissa 
Infobox OKNimi-testi OK: 
Yersinia on gramnegatiivisten sauvanmuotoisten bakteerien suku. Yersinia-bakteerit ovat fakultatiivisia anaerobeja. Monet suvun jäsenet ovat ihmiselle patogeenisia ja aiheuttavat muun muassa vakavia vatsatauteja. Suku sai nimensä sveitsiläisen bakteriologin Alexandre Yersinin (1863–1943) mukaan, joka löysi Yersinia pestis -bakteerilajin vuonna 1894.
Yersinia enterocolitica -bakteeria voivat kantaa oireettomasti siat, muut tuotantoeläimet ja lemmikkieläimet. Yersinia pseudotuberculosis -bakteeri voi levitä myös jyrsijöiden, lintujen ja jopa vihannesten välityksellä. Yersinia ei yleensä tartu ihmisestä toiseen. Molemmat bakteerit voivat aiheuttaa suolistotulehduksen eli yersinioosin, ripulin ja jälkitauteina niveltulehduksia. Oireena on usein myös mahan oikealla puolella oleva voimakas kipu, jolloin diagnoosissa voidaan erehtyä luulemaan kipua umpilisäkkeen tulehdukseksi. Y. enterocolitica -bakteerista on myös ihmiselle haitattomia apatogeenisiä kantoja.
Tauti leviää yleensä raakojen tai huonosti kypsennettyjen elintarvikkeiden välityksellä. Bakteeri lisääntyy erityisen tehokkaasti jääkaappilämpötilassa, joten elintarvikkeiden pitkä säilytys lisää tartuntariskiä. Tartuntariskiä pienennetään lyhyillä säilytysajoilla ja asianmukaisella kylmäsäilytyksellä, elintarvikkeiden kunnollisella kuumentamisella ja huolellisella hygienialla, johon kuuluu käsien ja keittiövälineiden pesu ennen ja jälkeen ruoanlaiton.
Yersinia pestis -bakteeri voi aiheuttaa ihmiselle ruton, ja sitä pidetään laajojen historiallisten ruttoepidemioiden, kuten mustan surman, aiheuttajana.
Aiheesta muualla

Laji.fi: Yersinia
National Center for Biotechnology Information (NCBI): Yersinia, taxonomy (englanniksi)
Vuori

Mount Everest, maapallon korkein vuori
Matterhorn auringonlaskussa, Sveitsin Alpit
Fuji, Japanin korkein vuori Hokusain puupiirroksessa
Vuori on ympäröivää aluetta selvästi korkeampi pinnanmuoto. Vuorella on tyypillisesti jyrkät rinteet, suhteellisen helposti rajattavissa oleva huippualue ja huomattavat paikalliset korkeuserot. Vuorta pienempi pinnanmuoto on kukkula.
Vuoria muodostuu laattatektonisten mekanismien tai vulkaanisen toiminnan tuloksena.
Maapallon korkein vuori on Mount Everest. 1800-luvun alkuun asti Ecuadorissa sijaitsevaa Chimborazo-vuorta pidettiin maailman korkeimpana, mikä johti useaan vuorenhuipun valloitusyritykseen. Läntinen maailma löysi Dhaulagirin vuonna 1808, ja sitä pidettiin maailman korkeimpana vuorena yli 30 vuotta, kunnes Kanchenjunga anasti siltä tittelin. Vuoteen 1852 asti Kanchenjungan uskottiin olevan maailman korkein vuori. Brittien mittaukset kuitenkin osoittivat Mount Everestin olevan korkein ja Kanchenjungan vasta kolmanneksi korkein vuori. Aurinkokunnan korkein tunnettu vuori on Marsissa sijaitseva 27 km korkea Olympus Mons.
Vuorilla on läpi ihmiskunnan historian ollut merkittävä rooli uskonnoissa ja kansanperinteissä. Vuorikiipeily on aina kiehtonut ihmisiä kaikissa maanosissa, mutta maailman korkeimmat huiput ihminen saavutti vasta 1900-luvulla varusteiden kehityttyä riittävälle tasolle.
Määritelmä

Vuoret ovat pinnanmuotoina äärimmäisen monimuotoisia. Vuorelle ei olekaan yleisesti hyväksyttyä, yksiselitteistä määritelmää. Vuoren kriteereinä on käytetty esimerkiksi korkeutta, tilavuutta, muotoa, jyrkkyyttä ja erottuvuutta ympäristöstään.
Tarkempiakin määritelmiä on: esimerkiksi Yhdistyneessä kuningaskunnassa ja Irlannissa maankohoumaa pidetään vuorena, jos se on yli 610 metrin korkuinen. Yhdistyneiden kansakuntien ympäristöohjelma on määritellyt seitsemän vuoristoalueiden luokkaa, joiden rajauksessa käytetään muun muassa seuraavia kriteerejä:
yli 2 500 metrin korkuiset alueet
1 500–2 500 metrin korkuiset alueet, joiden rinne on vähintään 2 astetta
1 000–1 500 metrin korkuiset alueet, joiden rinne on vähintään 5 astetta tai korkeusvaihtelu 7 kilometrin säteellä vähintään 300 metriä
300–1 000 metrin korkuiset alueet, joiden korkeusvaihtelu on 7 kilometrin säteellä vähintään 300 metriä.
Näihin luokkiin kuuluu maapallon merenpinnan yläpuolisesta pinta-alasta noin 27 prosenttia eli 40 miljoonaa neliökilometriä.
Geologia

Vuoret esiintyvät harvoin yksinään, vaan muodostavat vuorijonoja ja vuoristoja, jotka voivat olla satojen kilometrin levyisiä ja tuhansien kilometrien pituisia. Yksittäiset vuoret liittyvät toisiinsa harjantein, ja niitä erottavat laaksot. Vuoristoihin voi kuulua ylänköalueita, jotka ovat korkealla merenpinnasta, mutta joiden alueella on vain vähän korkeusvaihtelua.
Vuoria ja vuoristoja synnyttävät laattatektoniset prosessit. Vuoret voidaan jakaa niiden syntymekanismin mukaan kolmeen päätyyppiin: vulkaaniset eli tuliperäiset vuoret, poimuvuoret ja lohkovuoret. On myös vuorijonoja ja ylänköalueita, jotka ovat kohonneet maankuoren lämpötilanvaihtelun ja lämpölaajenemisen vuoksi, kuten Etiopian ylänkö ja Ranskan keskiylänkö. Vuoria kuluttavat ja mataloittavat vuorostaan eroosio ja vastakkaissuuntaiset tektoniset prosessit.
Ilmasto

Vuorten ilmastossa ja luonnonympäristössä on huomattavaa vaihtelua riippuen siitä, missä ne sijaitsevat: leveyspiirillä lähellä päiväntasaajaa vai kaukana siitä, meren rannikolla vai mantereen keskiosassa. Nämä tekijät vaikuttavat lämpötilaan ja sademäärään. Ilman lämpötila laskee keskimäärin 6,5 celsiusastetta 1 000 metrin nousua kohden; merenpinnan tasossa keskileveysasteilla lämpötila laskee yhtä paljon siirryttäessä noin 800 kilometriä pohjoiseen. Korkealla merenpinnasta lämpötilaero yön ja päivän välillä on suuri. Vuoria koettelevat myös voimakkaat tuulet, sulaminen ja jäätyminen, voimakkaat sateet ja lumen kertyminen. Nämä voimat vauhdittavat vuorten eroosiota.
Kun ilmamassa kohtaa vuoren rinteen, se ohjautuu ylöspäin. Koska kylmä ilma voi pitää sisällään vähemmän vesihöyryä kuin lämmin, tuulen puolella ilma saavuttaa kastepisteen ja vuoren rinteelle sataa. Vuoren toisella puolella sataa vähemmän, sillä se jää sateen katvealueeseen. Tällaisia sateita kutsutaan orografiseksi sateeksi.
Ilmanpaine laskee noustaessa merenpinnan tasolta korkeammalle. Sen myötä myös ilmassa olevan hapen osapaine on matalampi: 1 500 metrin korkeudella se on 84 prosenttia merenpinnan tasosta, 3 500 metrin korkeudella enää 63 prosenttia. Korkealla vuoristossa elävät ihmiset ja muut eläimet kärsivätkin hypoksiasta.
Ekologia

Koska vuoria sijaitsee kaikilla mantereilla ja eri ilmastovyöhykkeillä, niillä on vastaavasti suuri määrä erilaisia ekosysteemejä. Vuorten kasvillisuus vaihtelee korkeuden mukaan lämpötilan, sademäärän ja tuuliolosuhteiden muuttuessa. Tiettyyn pisteeseen saakka sademäärä ja ilmankosteus kasvavat. Erityisesti tropiikissa ja muilla suhteellisen lämpimillä alueilla vuorten ekosysteemit tukevat suurta biodiversiteettiä; kuivillakin alueilla vuorilla saattaa kasvaa puita, kosteilla alueilla taas ikivihreitä pilvimetsiä. Korkeammalla ilmasto on liian kylmä ja kuiva tukemaan puiden kasvua. Puurajan yläpuolella alpiinisella vyöhykkeellä on matalaa kasvillisuutta, sitä ylempänä lunta ja jäätä.
Tropiikissa sijaitsevan vuoren kasvillisuusvyöhykkeet saattavat muistuttaa korkeimpien leveysasteiden biomeja. Noin 5 000 metriä korkean vuoren rinteillä voi olla trooppista sademetsää, lehtimetsää, havumetsää, ruohokasveja ja lopulta jäätä. Toisin kuin korkeimmilla leveysasteilla, tropiikissa aurinko paistaa kuitenkin korkeammalta ja lämmittää koko vuoden, minkä vuoksi vettä on saatavilla huonommin kuin arktisilla alueilla, joilla ikirouta tarjoaa sitä lyhyen kasvukauden aikana.
Vuoret ja ihminen

Noin 22 prosenttia ihmisistä asuu Yhdistyneiden kansakuntien ympäristöohjelman määritelmän mukaisilla vuoristoalueilla. Joissakin tapauksissa vuorilla asuvat ihmisryhmät eroavat huomattavasti etnisesti tai kulttuurillisesti ympäröivillä alavilla alueilla asuvista ryhmistä, joskus taas eivät juuri lainkaan, kuten esimerkiksi Alpeilla. Vuoret toisaalta eristävät, toisaalta suojelevat.
Monilla vuoristoalueilla ihmisten elinkeinot perustuvat edelleen maanviljelyyn, karjatalouteen ja metsätalouteen. Maanviljelyn harjoittaminen on vuorilla vaikeampaa kuin alavilla alueilla, sillä kasvukausi on lyhyempi ja korkealla kasvavia viljelyskasveja on vähemmän. Liikkuminen paikasta toiseen on vaikeampaa, ja onnettomuuksien riski on suurempi. Myös kaivannaistoiminta on ollut vuosisatoja tärkeä elinkeino, myöhemmin on yleistynyt matkailu, kuten patikointi ja laskettelu.
Lähes kaikki maailman merkittävät joet saavat alkunsa vuorilta, joten niillä on keskeinen osa veden kiertokulussa. Yli puolet maailman väestöstä onkin riippuvainen makeasta vedestä, joka valuu alas vuorilta.
Merkittäviä vuoria

Valtaosa maailman vuorista on muodostunut litosfäärilaattojen rajoille, ja onkin löydettävissä hyvin pitkiä, laattojen rajoja seurailevia vuoristoalueita. Lähes kaikki maailman vuoristot voidaan sijoittaa joko Tyynenmeren tulirenkaan tai Pohjois-Afrikasta ja Euroopasta Himalajalle ja Kaakkois-Aasiaan ulottuvan ketjun yhteyteen. Maailman korkeimmat huiput ovat Himalajalla: Mount Everest (8 850 m) ja K2 (8 611 m).
Tyynenmeren tulirenkaan varrella kohoavat Etelä-Amerikan Andit, joiden korkein huippu Aconcagua kohoaa 6 959 metrin korkeuteen. Se on maapallon korkein vuori Aasian ulkopuolella. Pohjois-Amerikan vuorista korkein on taas Alaskan Denali (6 190 m). Afrikan korkein vuori Kilimanjaro kohoaa 5 895 metriin; myös Kaukasuksella on yli 5 kilometrin korkuisia vuoria, korkeimpana Elbrus (5 642). Länsi-Euroopan korkein vuori Mont Blanc jää 4 807 metriin.
Aiheesta muualla

Kuvia tai muita tiedostoja aiheesta Vuori Wikimedia Commonsissa
High Stakes: The Future for Mountain Societies.  Panos, 2002.  ISBN 18-7067-057-4.  Teoksen verkkoversio. (Arkistoitu – Internet Archive)
Alppisuo Sveitsissä
Vuorikiipeilijä Nepalissa
Machu Picchu Perun Andeilla
Werbung, Baby!

| Werbung, Baby! Eläkeläiset |
| --- | --- | --- |

Cover-albumin tiedot
 Julkaistu: 1999
 Tyylilaji: humppa
 Kesto: 47.53
 Levy-yhtiö: Stupido Records
Listasijoitukset
  Suomen virallinen lista: 33.
Eläkeläisten muut julkaisut
| Humppamaratooni 1997 | Werbung, baby! 1999 | Humpan kuninkaan hovissa 1994-95 2000 |
Werbung, Baby! on vuonna 1999 julkaistu Eläkeläisten albumi. Se koostuu tunnettujen kappaleiden humpaksi sovitetuista coverversioista.
Albumi nousi Suomen virallisen listan sijalle 33.
Kappaleet

Suluissa alkuperäinen esittäjä ja kappale.
Hump – 2.27 (Van Halen - Jump)
Humppakonehumppa – 3.15 (Meredith Brooks - Bitch)
Humppamedia – 3.09 (Kent - Om du var här)
Punakka humppa – 2.34 (Aerosmith - Pink)
Peljätty humppa – 2.23 (Carl Douglas - Kung-Fu Fighting / Frederik - Kung Fu taistelee)
Humpan alla – 2.58 (Red Hot Chili Peppers - Under the Bridge)
Humppaa, saatanat! – 2.17 (The Spencer Davis Group - Gimme Some Lovin’)
Kuusessa hevon – 2.37 (Eric Clapton - Tears in Heaven)
Lierohumppa – 2.29 (Elvis Presley - Suspicious Minds)
Paratiisihumppa – 3.07 (Coolio ft. L.V - Gangsta's Paradise)
Humppatarzan – 2.04 (Foo Fighters - Monkey Wrench)
Poltettu humppa – 3.23 (Midnight Oil - Beds Are Burning)
Humppauhraus – 3.03 (KISS - I Love It Loud)
Humppakummitus – 2.35 (Chumbawamba - Homophobia)
Humppabarbi – 2.10 (Aqua - Barbie Girl)
Tervetuloa mehtään – 2.08 (Guns N’ Roses - Welcome to the Jungle)
Hotelli Helpotus – 4.04 (Eagles - Hotel California)
Kokoonpano

Onni Waris – kosketinsoittimet, laulu
Martti Waris – basso, laulu
Kristian Voutilainen – rummut, laulu
Lassi Kinnunen – harmonikka, laulu
Arvostelut

Soundi:
Ylä-Vuoksen Palloseura

Ylä-Vuoksen Palloseura (YVPS) oli Jääsken Ensossa ja Imatralla vuosina 1936–1963 toiminut suomalainen palloiluseura. Seuran perusti Enso-Gutzeitin sosiaalipäällikkönä työskennellyt, paremmin urheilukirjailijana, -selostajana ja -toimittajana tunnettu Martti Jukola. YVPS:n lajeja olivat jääpallo ja jalkapallo.
Jääpallon loppuottelu Helsingin IFK (oikealla) ja Ylä-Vuoksen Palloseura Ensosta (vasemmalla) ryhmittyneinä ennen loppuottelun alkua 12. helmikuuta 1939 Helsingin Pallokentän jäällä.
YVPS:n joukkue pelasi jääpalloa SM-sarjassa kymmenen kauden ajan ja saavutti SM-hopeaa kaudella 1939. Tuolloin se hävisi loppuottelussa HIFK:lle maalein 4–1. Seuran pelaajista Erik Kariluoma, Reino Lindroos, Kullervo Muurinen, Ensio Purovaara ja Sakari Salo esiintyivät myös Suomen jääpallomaajoukkuessa.
Jalkapalloa YVPS pelasi parhaimmillaan toiseksi korkeimmalla sarjatasolla Suomensarjassa neljä kautta vuosina 1938, 1939, 1940–1941 ja 1946–1947.
YVPS ja Imatran Pallo (ImPa) yhdistyivät ja muodostivat edelleen toimivan Imatran Pallo-Salamat marraskuussa 1963.
Ylä-Volta

Voltan yläjuoksun kolme haaraa, joiden nimistä Ylä-Volta otti lippunsa värit.
Ylä-Volta (ransk. Haute-Volta) oli afrikkalaisen Burkina Fason nimi vuoteen 1984. Se oli itsenäistynyt 1960. Vanha nimi tuli siitä, että Voltajoki saa alkunsa maan tasangoilta. Ylä-Voltan lipun värit (musta, valkoinen ja punainen) viittasivat joen kolmen haaran nimiin. Lippu vaihdettiin valtion nimenvaihdoksen yhteydessä. Ylä-Voltan pääkaupunki oli myös Ouagadougou, samoin kuin nykyisen Burkina Fason.